Izomautó után itt az izommotorkerékpár: Victory Combustion – Autó-Motor
Motor	Izomautó után itt az izommotorkerékpár: Victory Combustion
Autó Motor	2015. December 15 14:23
Az izomautók ihlették a Victory Motorcycles cég legújabb tanulmányát, a Combustion egy jövőre érkező sorozatgyártású gép előzetese.
Az EICMA kiállításon még csak az új blokkját prezentálta a Victory Motorcycles, a New York International Motorcycle Show-n már motorkerékpárt is építettek köré Zach Ness segítségével. Az ihletet a ma reneszánszukat élő amerikai izomautók adták, igyekeztek a korabeli stílust megidézni a tank és a sárvédők formájával, a félig-matt szürke fényezést, az aranyfólia és a csíkozás is régi technikák. A küllős felnik peremén olvasható a tanulmány neve, egyébként utóbbi státuszra leginkább az utal, hogy nincsenek visszapillantók és rendes világítóberendezés, egyébként könnyen megvalósíthatónak tűnik a gép. Feltéve, hogy az ember vár 2016 közepéig, hiszen akkor várható annak a Victory motorkerékpárnak a megjelenése, amely az itt is használt új blokkot kapja. Erről jelenleg még nem árulnak sokat: a lökettérfogat 1,2 liter, a 60 fokos szöget bezáró vízhűtéses V2-esnél hengerenként négy szelep végzi a gázcserét.
Csatornában landolt a BMW M6-os Hollandiában
Már kapható az Autó-Motor 2015/25-26-os száma!